Subject: Re: [lojban] ganai, gi (was: Lessons)

From: "Jorge Llambias" <[email-masked]>
Date: Tue, 29 May 2001 23:49:21

la xod cusku di'e

> > i u'i do pu xusra za lo masti be li so'o le du'u ro na'e fatci
> > cu na'e se smuni ije'i mi srera le nu morji
>
>ka'e pensi le selsruma gi'u ta'e krici tu'a le kamfatci

i li'a go'i i ku'i le ka se krici cu frica le ka se smuni
i le se sruma poi na fatci ka'e se smuni gi'u se krici
i to ta'o zo'o za'a zo krici za'ure'u pilno do toi

>.i ra'u ganaiju'o gada'i ricfu gida'i na gleki gi ka'e kanji le drata le
>cmalu ke logji cartu goi cy.

ricfu gleki ka'e kanji
1 1 1 1
1 1 0 0
1 0 1 1
1 0 0 0
0 1 1 1
0 1 0 1
0 0 1 1
0 0 0 0

i pu le nu mi troci le nu jimpe kei mi djica le nu mi birti
do ja'a ca'a skudji la'e di'u

>.i ganai gada'i na ricfu gida'i gleki gi
>ka'enai kanji

ricfu gleki ka'e kanji
1 1 1 0
1 1 0 1
1 0 1 1
1 0 0 1
0 1 1 0
0 1 0 1
0 0 1 0
0 0 0 1

i va'o le nu lei do re jufra cu jetnu kei le cartu
cu binxo di'e

ricfu gleki ka'e kanji
1 0 1 1
0 1 0 1

i ja'o do xusra le du'u ricfu gi'onai gleki
i xu do la'e di'u ca'a skudji

>.i la'e di'u cinri ki'u le du'u cipra le du'u lu ganai li'u
>selsmuni di poi zo va'o cnano smuni ke'a

i pe'i te cipra gi'e fliba

>sidbo tcena .i zmanei le ka prane smuni .i pilno le logji valsi le si'o
>logji

i ie i ku'i zmanei le nu na pilno le logji valsi le nu cusku
lo cizra

>.i pe'i le zu'o sidbo tcena ki'u noda cu bebna selzukte

i pe'i le nu tengau loi sidbo cu tolbebna mutce selzukte
i pagbu le pruce be fi le nu finti

co'o mi'e xorxes

_________________________________________________________________________
Get Your Private, Free E-mail from MSN Hotmail at http://www.hotmail.com.